ดัชนีหุ้นปิดบวก 2.39 จุด
ดัชนีหุ้นวันนี้ปิดตลาด บวก 2.39 จุดมูลค่าการซื้อขาย 23,347 ล้านบาท
23 มิ.ย. 2553

ดัชนีหุ้นวันนี้ปิดตลาด บวก 2.39 จุดมูลค่าการซื้อขาย 23,347 ล้านบาท
ดัชนีหุ้นวันที่ 23 มิ.ย. ปิดตลาดที่ระดับ 806.52 จุด เพิ่มขึ้น 2.39 จุด หรือ 0.30% มูลค่าการซื้อขาย 23,347 ล้านบาท ในภาคเช้าดัชนีแกว่งตัวในกรอบแคบ ๆ และมาบวกในท้ายตลาดได้ในที่สุด 
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.พัฒนสิน กล่าวว่า ดัชนีหุ้นวันนี้บวกลบในกรอบจำกัด แต่ท้ายตลาดสามารถประคองตัวบวกขึ้นมาได้ นับว่าเป็น 1 ใน 3 ของตลาดหุ้นภูมิภาคนี้ที่ปรับตัวบวก
อย่างไรก็ตาม ขณะนี้พฤติกรรมการลงทุนของนักลงทุนเป็นการเลือกซื้อหุ้นอันดับต้น ๆ ในแต่ละกลุ่ม ตามปัจจัยที่เข้ามา  สำหรับแนวโน้มในวันพรุ่งนี้คาดว่าจะเป็นไปในรุปแบบเดียวกับวันนี้ ภายใต้กรอบแนวรับระดับ 795-798 จุด และแนวต้านที่ระดับ 810-815 จุด